**OSNOVNA ŠKOLA „BRAĆA GLUMAC“**

**Dolac 11**

**20290 Lastovo**

**Broj RKP: 12296**

**Matični broj škole: 03324117**

**OIB škole: 80382692021**

**OBRAZLOŽENJE**

**II. IZMJENA I DOPUNA FINANCIJSKOG PLANA ZA 2024. GODINU**

1. **UVOD**

Odredbama članka 38. Zakona o proračunu („Narodne novine“, 144/21.) financijski plan proračunskog korisnika za 2024. godinu, kao i izmjene i dopune financijskog plana predlažu se i usvajaju na razini skupine ekonomske klasifikacije (druga razina računskog plana).

Člankom 34., 35. i 36. Zakona o proračunu propisano je da se financijski plan, kao i izmjene i dopune financijskog plana, sastoje od:

* Općeg dijela financijskog plana koji sadrži:
	+ Sažetak Računa prihoda i rashoda i Računa financiranja,
	+ Račun prihoda i rashoda i Račun financiranja koji se sastoji od prihoda i rashoda iskazanih prema ekonomskoj klasifikaciji i izvorima financiranja i rashoda iskazanih po funkcijskoj klasifikaciji;
* Posebnog dijela financijskog plana koji se sastoji od rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
* Obrazloženja financijskog plana koji sačinjavaju:
	+ Obrazloženje općeg dijela financijskog plana:
		- Obrazloženje prihoda i rashoda, primitaka i izdataka,
		- Obrazloženje prenesenog viška odnosno manjka financijskog plana;
	+ Obrazloženje posebnog dijela financijskog plana koje se sastoji od obrazloženja aktivnosti i projekata.
1. **OBRAZLOŽENJE OPĆEG DIJELA II. IZMJENA I DOPUNA FINANCIJSKOG PLANA**

Temeljem ostvarenja prihoda i izvršenja rashoda u razdoblju siječanj – listopad 2024. godine te procjene mogućeg ostvarenja prihoda, odnosno izvršenja rashoda do kraja godine, napravljena je nova procjena financijskog plana za 2024. godinu.

Strukturu II. izmjena i dopuna financijskog plana za 2024. godine čine:

* Prihodi poslovanja 728.962,00 EUR
* Rashodi poslovanja 724.295,00 EUR
* Rashodi za nabavu nefinancijske imovine 5.407,00 EUR
* Preneseni višak iz prethodne godine 740,00 EUR

*Ukupni prihodi* planirani su u iznosu 728.962,00 eura.

|  |  |
| --- | --- |
| **Vrsta prihoda** | **Iznos** |
| **UKUPNI PRIHODI** | **728.962,00** |
| 1. **Prihodi poslovanja**
 | **728.962,00** |
| 1. Pomoći iz nenadležnog proračuna
 | 635.785,00 |
| 1. Donacije
 | 825,00 |
| 1. Prihodi iz nadležnog proračuna
 | 92.352,00 |

Prema izvorima financiranja, prihodi su planirani kako slijedi:

|  |  |
| --- | --- |
| Opći prihodi i primici – nadležni proračun | 10.434,00 |
| Prihodi za posebne namjene – decentralizirana sredstva | 75.845,00 |
| Pomoći | 641.858,00 |
| Donacije | 825,00 |
| **Ukupno** | **728.962,00** |

Prihodi poslovanja planirani su u iznosu od 728.962,00 eura.

Pomoći iz nenadležnog proračuna najvećim se dijelom odnose na pomoći od Ministarstva znanosti, obrazovanja i mladih za financiranje rashoda za zaposlene koji se isplaćuju iz državnog proračuna i naknadu za nezapošljavanje invalida, na pomoći iz Ministarstva znanosti, obrazovanja i mladih za nabavu udžbenika za učenike, za školsku prehranu te za opskrbu higijenskim potrepštinama za učenice. Dio pomoći iz nenadležnog proračuna odnosi se na sredstva od Općine Lastovo za sufinanciranje smještaja učitelja.

Donacije se odnose na ostvarene donacije Petrovog uha za potrebe djece, donacije fizičkih osoba za uređenje školskog dvorišta, donacije fizičkih osoba povodom Dana kruha 2024. za potrebe Škole te na donaciju FMF j.d.o.o. za potrebe Škole.

Prihodi iz nadležnog proračun odnose se na sredstva osnivača Dubrovačko-neretvanske županije za materijalne i financijske rashode za redovno poslovanje, za financiranje rashoda za dva pomoćnika u nastavi, za nabavu radnih bilježnica za učenike te za rješavanje imovinsko pravnih poslova.

*Ukupni rashodi* planirani su u iznosu 729.702,00 eura.

Pregled rashoda prema ekonomskoj klasifikaciji na razini skupine daje se u tabličnom prikazu:

|  |  |
| --- | --- |
| **Vrsta rashoda** | **Iznos** |
| **UKUPNI RASHODI** | **729.702,00** |
| 1. **Rashodi poslovanja**
 | **724.295,00** |
|  a) rashodi za zaposlene | 613.691,00 |
|  b) materijalni rashodi | 106.931,00 |
|  c) financijski rashodi | 333,00 |
| d) naknade građanima iz proračuna u naravi | 3.263,00 |
| e) ostali rashodi | 77,00 |
| 1. **Rashodi za nabavu nefinancijske imovine**
 | **5.407,00** |

Prema izvorima financiranja, rashodi za 2024. godinu planirani su kako slijedi:

|  |  |
| --- | --- |
| Opći prihodi i primici – nadležni proračun | 10.434,00 |
| Vlastiti prihodi – prenesena sredstva | 113,00 |
| Prihodi za posebne namjene | 75.845,00 |
| Pomoći  | 642.323,00 |
| Donacije | 987,00 |
| **Ukupno:** | **729.702,00** |

Rashodi poslovanja planirani su u iznosu od 729.702,00 eura.

Rashodi za zaposlene odnose se na bruto plaće zaposlenika, pomoćnika u nastavi te na ostale rashode za zaposlene i doprinose na plaću.

Materijalni rashodi obuhvaćaju rashode za potrebe redovnog poslovanja (službena putovanja, stručno usavršavanje zaposlenika, uredski materijal i ostali materijalni rashodi, nabava namirnica za prehranu učenika, energija, materijal i usluge tekućeg održavanja, rashode za usluge telefona, pošte i prijevoza, zdravstvene usluge, računalne usluge i ostale usluge, intelektualne usluge, članarine).

Financijski rashodi odnose se na usluge platnog prometa.

Naknade građanima iz proračuna u naravi odnose se na nabavu radnih bilježnica koje financira Dubrovačko-neretvanska županija.

Ostali rashodi odnose se na nabavu higijenskih potrepština za učenice koje financira Ministarstvo znanosti, obrazovanja i mladih.

Rashodi za nabavu nefinancijske imovine odnose se na nabavu udžbenika za sve učenike koje financira Ministarstvo znanosti, obrazovanja i mladih.

Temeljem Odluke o raspodjeli rezultata za 2023. godinu i Odluke o ispravku poslovnih događaja koji su u prethodnim godinama bili pogrešno evidentirani, utvrđen je novi iznos 922 Višak prihoda. Tako višak prihoda iz prethodne godine iznosi 739,45, 00 eura i potpuno se planira rasporediti u 2024. godini čime nema obveze izrade višegodišnjeg plana uravnoteženja. Utvrđeni manjak prihoda poslovanja – izvor Pomoći u iznosu od 251,97 eura predstavlja manjak za koji je Općina Lastovo uplatila sredstva kroz mjesec siječanj pa se nije rasporedio Odlukom. Prema izvorima financiranja preneseni višak u 2024. godinu planira se kako slijedi:

|  |  |
| --- | --- |
| 3.2.2. Vlastiti prihodi  | 113,09 |
| 5.8.2. Pomoći | 464,81 |
| 6.2.2. Donacije | 161,55 |
| **Ukupno:** |  **739,45** |

1. **OBRAZLOŽENJE POSEBNOG DIJELA II. IZMJENA I DOPUNA FINANCIJSKOG PLANA**

U nastavku su prikazane glavni projekti i aktivnosti te obrazložene istih.

|  |  |  |  |  |
| --- | --- | --- | --- | --- |
| **Rb** | **Naziv programa** | **I. Izmjene i dopune** | **povećanje/smanjenje** | **II. Izmjene i dopune** |
| **1.** | **Eu projekti** | **6.837,00** | **+3.385,00** | **10.222,00** |
| **2.** | **Zakonski standard ustanova u obrazovanju** | **702.346,00** | **-2.413,00** | **699.933,00** |
| **3.** | **Program ustanova u obrazovanju iznad standarda** | **21.564,00** | **-2.017,00** | **19.547,00** |
|  | **UKUPNO:** | **730.747,00** | **-1.045,00** | **729.702,00** |

|  |  |
| --- | --- |
| **Program:** | **1206 EU projekti** |
| Opći cilj: | Povlačenje sredstava iz Fondova Europske Unije. |
| **Aktivnost:** | **Tekući projekt T120602 Europski socijalni fond – Projekt ZAJEDNO MOŽEMO SVE! – osiguravanje pomoćnika u nastavi za učenike s teškoćama**Program obuhvaća naknade plaća pomoćnicima u nastavi djeci s poteškoćama. Uračunati su troškovi ostalih naknada kao što su regres, božićnica, dar za dijete i uskrsnica. Povećanjem bruto sata pomoćnika, kao i ostalih troškova, došlo je do povećanja ukupnog iznosa. Projekt se dijelom financira bespovratnim sredstvima EU u postotku 45,57% (izvor 5.6.1.), a dijelom iz proračuna DNŽ točnije u postotku 54,43% (izvor). |
| Razlog izmjene: | Povećanje u odnosu na I. izmjene i dopune jer prethodno nije planirana plaća, božićnica te dar za dijete za drugog pomoćnika u nastavi za učenika s teškoćama zaposlenog od 9. rujna 2024. |
| **Program:** | **1207 Zakonski standard ustanova u obrazovanju**  |
| Opći cilj: | Decentraliziranim financiranjem osnovnih i srednjih škola te učeničkih domova u Županiji osiguravaju se sredstva za održavanje ustanova (materijalni rashodi, investicijska i kapitalna ulaganja u ustanove (opremanje, adaptacija i sanacija – rashodi za nabavu nefinancijske imovine) te plaće i ostali rashodi za zaposlene koji se osiguravaju u državnom proračunu. |
| **Aktivnost:** | **A120701 Osiguravanje uvjeta rada za redovno poslovanje osnovnih škola** |
| Razlog izmjene: | Decentralizirana sredstva u iznosu od 62.960,00 eura raspoređena su preciznije po pozicijama, ali nedostatna za financiranje svih troškova redovnog poslovanja u 2024. godini. Naime, račun prijevoza učenika iz prosinca 2023. godine, podmiren je sredstvima iz 2024. godine u iznosu od 3.998,67 eura, a ukupan trošak prijevoza učenika za 2024. godini iznosi 52.406,74 eura. Stoga je u 2024. godini ne moguće planirati podmirenje cjelokupnog troška prijevoza učenika.Planirana sredstva za plaće i ostali rashodi za zaposlene koji se osiguravaju u državnom proračunu smanjena su u odnosu na I. izmjene i dopune zbog preciznijeg utvrđivanja obračuna plaća s novim koeficijentima. |
| **Aktivnost:** | **A 120702 Investicijska ulaganja u osnovne škole** |
| Razlog izmjene: | Nema izmjene. |
| **Program:** | **1208 Program ustanova u obrazovanju iznad zakonskog standarda**  |
| Opći cilj: | Programom javnih potreba iznad zakonskog standarda osnovnih škola osiguravaju se sredstva za: školska natjecanja iz znanja, športska natjecanja, školske projekte. Također su uključeni i veliki projekti poput financiranja udžbenika i radnih materijala za učenike osnovnih škola kao i produženi boravak u osnovnim školama. Ministarstvo znanosti, obrazovanja i mladih sredstvima Državnog proračuna financira isključivo udžbenike za obvezne i izborne nastavne predmete. Upravni odjel za obrazovanje, kulturu i sport financira radne materijale za obvezne radne bilježnice za redovne i izborne predmete, uključujući i radni materijal za izvođenje vježbi i praktičnog rada iz tehničke kulture te geografski atlas za učenike od 5. do 8. razreda osnovnih škola.Upravni odjel za obrazovanje, kulturu i sport također prati proračunske korisnike u ostvarivanju i korištenju vlastitih i namjenskih prihoda i primitaka, rashoda i izdataka. |
| **Aktivnost:** | **A 120801 Financiranje radnih materijala za učenike osnovnih škola** |
| Razlog izmjene: | Povećanje u odnosu na I. izmjene i dopune za 63,00 eura temeljem provedene nabave radnih bilježnika za učenike i utvrđenog stvarnog troška. |
| **Aktivnost:** | **A 120804 Financiranje školskih projekata** |
| Razlog izmjene: | Smanjenje cjelokupnog iznosa u odnosu na I. Izmjene i dopune po uputi Osnivača. |
| **Aktivnost:** | **A120808 Nabava udžbenika za učenike osnovnih škola** |
| Razlog izmjene: | Povećanje u odnosu na I. Izmjene i dopune za 407,00 eura temeljem provedene nabave udžbenika za učenike i utvrđenog stvarnog troška. |
| **Aktivnost:** | **A 120810 Ostale aktivnosti osnovnih škola** |
| Razlog izmjene: | Smanjenje u odnosu na I. Izmjene i dopune nakon primljenih donacija, koje će se utrošiti namjenski. |
| **Aktivnost:** | **A 120811 Dodatne djelatnosti osnovnih škola** |
| Razlog izmjene: | Smanjenje u odnosu na I. Izmjene i dopune jer nisu ostvareni prihodi od prodaje proizvoda učeničke zadruge, ali su uvrštena prenesena sredstva koja će se utrošiti namjenski. |
| **Aktivnost:** | **A120818 Organizacija prehrane u osnovnim školama**  |
| Razlog izmjene: | Smanjenje u odnosu na I. Izmjene i dopune temeljem broja učenika i nastavnih dana. |
| **Aktivnost:** | **A120819 Opskrba školskih ustanova higijenskim potrepštinama za učenice osnovnih škola** |
| Razlog izmjene: | Nema izmjene. |

Lastovo, 26. studenoga 2024. godine

Voditeljica računovodstva u školi I Ravnateljica

Marinela Katić Vedrana Ortika Medini